**ՍԻՍԻԱՆԻ ՀԱՄԱՅՆՔԻ ՂԵԿԱՎԱՐԻ ՊԱՇՏՈՆԱԿԱՏԱՐ ԱՐՄԵՆ ՀԱԿՈԲՋԱՆՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԳՐԱԴԱՐԱՆԱՎԱՐԻ ՕՐՎԱ ԱՌԹԻՎ**

Հարգարժա**´**ն գրադարանավարներ, շնորհավորում եմ ձեզ մասնագիտական տոնի՝ գրադարանավարի օրվա կապակցությամբ: Գրքերը՝  ինչպես ասում են մտքի նավեր են և իրենց թանկարժեք բեռը սերնդից սերունդ զգուշորեն տեղափոխող: Դուք սիրով ու ժպիտով կատարում եք ձեր առաքելությունը՝ ընթերցողների մոտ ակտիվացնելով  ցանկությունը՝  կարդալու  և սերը` գրքի հանդեպ: Շնորհավորում եմ  ինչպես համայնքային  գրադարանի, այնպես էլ բոլոր դպրոցների, բնակավայրերի մեր  գրադարանավարներին, մաղթում եռանդուն և էլ ավելի ակտիվ գործունեություն: Ուրախությամբ պիտի փաստեմ, որ գրադարանի մեր աշխատակիցները սերտ համագործակցության մեջ են դպրոցների  հետ, համատեղ  միջոցառումներ  և քննարկումներ, գրքի ընթերցումներ ու բանավեճեր են կազմակերպում,  ինչը շատ  եմ կարևորում: Այդ համագործակցությունը շատ ջերմ է նաև նախակրթարանների հետ, մանկապարտեզի երեխաներն,  այցելելով գրադարան,  նախ հասկանում են՝  ինչ է գիրքը, ինչ է գրադարանը, այնուհետև մանուկ հասակից իսկ սեր է առաջանում գրքի նկատմամբ: Մեր աշխատակիցները  հաճախ  այցելով  մանկապարտեզ՝ ոգևորություն են առաջացնում երեխաների շրջանում, ինչի համար  շնորհակալ եմ:

Հարգարաժա**´**ն գրադարանավարներ, մաղթում եմ ձեզ ձեր աշխատանքում էլ ավելի ոգևորություն, թող բարձր տրամադրությունը գերիշխող լինի, թող ունենանք գրքասեր հասարակություն և հարատև խաղաղություն: